Københavns Politi har torsdag morgen gennemført en større, planlagt aktion mod den organiserede hashhandel på Christiania.

28 personer er blevet anholdt og vil senere i dag blive fremstillet i grundlovsforhør for lukkede døre, skriver Københavns Politi i en pressemeddelelse.

- Københavns Politi er lige nu i færd med at danne sig et overblik over resultaterne af aktionen. Den dynamiske opgørelse viser lige nu, at der er konfiskeret 2 kilo hash, 3 pistoler, 875.000 kroner og værdier i form af blandt andet designermøbler, skriver politiet.

Foregik uden dramatik

TV 2 var til stede under razziaen, som foregik stille og roligt og uden dramatik.

Aktionene startede omkring klokken 05.00, hvor op mod 50 betjente ransagerede flere adresser på Christiania, ligesom de i et par timer afspærrede et område omkring Pusher Street.

Politiet til stede på Christiania i morges. Foto: Foto: TV 2

Flere christianitter, som TV 2 talte med, tog razziaen med ro og kiggede blot på, mens uniformklædte betjente søgte området igennem.

En hvid Mercedes tilhørende en af de anholdte personer blev konfiskeret af politiet sammen med en PH-lampe og flere Hornsleth-malerier.

I bilen her sidder en af de anholdte. I lastbilen bagved gemmes de konfiskerede genstande. Heriblandt malerier og lamper. Foto: Tv 2

Som billedet herunder viser, beslaglage politiet også en designerstol og en Mac-computer.